Aseklu ara d-yemɣin deg lɣar, ur d-ittak ara lɣella, Salma Karama tedder di tili n tudert ur d-tefki ara arrac, afrux ur ixeddem ara deg leqfz, acku ur asen-yebɣi ara ad idiren war tilellinsen. Salma Karama tedder di ccedda d lḥif, ahat d aful ur nebɣi ara ad d-yernu wayeḍ n uԑeggal ara yidiren ayen i tedder yemma-s, tajeğğigt ara d-yemɣin deg wasif, ttimɣurent s leḥnana n yiṭij d ugama, ihi ulma d amdan amzun d tajeğğigt i d-ittekken seg tayri, Salma Karama urğin twala neɣ tḥuss s leḥnana deg uxxam-nni, xas akken meqqer, yezga-d tama n yilel, maca yal iḍ ad tẓall ad tedԑu Rebbi ad as-d-yefk aqcic ara as-isefḍen imeṭṭi s yiḍudan-is imecṭaḥ, s tafat n wallen-is ad d-yeḥyu ul-is mbeԑd mi i t-nɣan lesnin n ccqa d uɣilif.